Branko Andrić Andrla
<s>Branko Andrić - Andrla (Novi Sad , 9. april 1942. – Dunaujvaroš, 20. oktobar 2005.) bio je srpski multidisciplinarni umetnik.</s><s>Bavio se muzikom, pisanjem, filmom i crtanjem stripova.</s><s>Živeo je u Novom Sadu i Beču.</s>

<s>Biografija</s>

<s>Detinjstvo i mladost 
Branko Andrić je rođen 1942. u Novom Sadu.</s><s>Njegov otac Branko Andrić (1921-1942) je dva meseca pre nego što će se Andrla roditi, uhapšen od strane mađarskih fašista i ubijen kao hiljade drugih žrtava bačenih pod led zamrznutog Dunava.</s>

<s>Posle završetka humanističke gimnazije (Jovan Jovanović Zmaj) u Novom Sadu, Andrić završava Višu školu za političke nauke u Beogradu i Višu pedagošku školu, smer likovna umetnost u Novom Sadu.</s><s>Posle studija je počeo da piše za mnogobrojne jugoslovenske kulturne časopise (Letopis Matice srpske, Student, Književna reč, Indeks, Oko, Riječka revija, Polja, Lica i dr).</s><s>Održavao je mnogobrojne književne večeri po celoj Jugoslaviji i sarađivao je na filmovima Dušana Makavejeva, Želimira Žilnika i Karpa Aćimovića - Godine.</s><s>Kratak film „Zdravi ljudi za razonodu“ (Litany for ideal people) Karpa Aćimovića - Godine, u muzičkoj pratnji Branka Andrića je dobio prvu nagradu kratkog filmskog festivala u Beogradu i nagradu novinara u Oberhausenu, u Nemačkoj.</s>

<s>Selidba u Beč 
Branko Andrić se 1972. preselio u Beč, upoznao Ditera Šragea i učestvovao u programu slobodnog bioskopa.</s><s>Pored svoje delatnosti crtača, počeo je da piše pesme na nemačkom („Gastarbajterske pesme“), koje izdaje početkom 80-tih kao samoizdavač.</s><s>Učestvovao je u osnivanju i oživljavanju Bečke Arene.</s><s>Njegovom doprinosu programu bečke arene, od 70-tih do 90-tih godina pripada niz književnih večeri, i nastupa grupe Imperium of jazz, kao i inicijalizacija i organizacija nekoliko muzičkih festivala alternativne muzike sa područja čitave Jugoslavije.</s><s>Dobija mnogobrojne nagrade kao npr. Prvu nagradu na Kseroks konkursu za umetničku grafiku 1975.</s>

<s>Imperium of Jazz 
Krajem 70-tih godina Branko Andrić osniva grupu Vojvođanski bluz bend sa kojom nekoliko puta nastupa u Beogradu i Novom Sadu.</s><s>Početkom 80-ih napušta „Vojvođanski bluz bend“ da bi osnovao „Imperium of Jazz“ (pravilno se piše sa v, latinskim u).</s><s>U bendu su od samog početka nastupali najbolji muzičari iz Novog Sada.</s><s>Do 2005. nastupalo je 150 muzičara u raznoraznim aranžmanima.</s><s>Poznatija imena: Boris Kovač, Zoran Bulatović - Bale, Jovan Torbica, Zoran Mraković, Atila Šoti...</s>

<s>Smrt 
20. oktobra 2005.</s><s>Branko Andrić se u jednoj ulici u blizini Dunaujvaroš sudario sa jednim „vozačem koji je prešao na njegovu stranu“, i izgubio život.</s>

<s>Godine 2014. osnovan je Centar za umetnost i umetnička i kulturna dešavanja u Beču koji nosi njegovo ime.</s>

<s>Istraživački projekti 
 Pisac i umetnik Branko Andrić - Andrla, 2014 - danas, Akademija lepih umetnosti u Beču / Institut za nauku o umetnosti i kulturi, Disertacija Mag. Branka Andrića.</s>

<s>Reference</s>

<s>Spoljašnje veze 
 
 Imperium Of Jazz, Discogs
 Kulturni centar u Beču</s>

<s>Srpski pisci
Srpski džez-muzičari
Srpski crtači stripova
Srpski scenaristi
Jugoslavenski scenaristi
Biografije, Novi Sad</s>

